ગુજરાત વિધાનસભાની ચૂંટણીમાં ભાજપ તેના મોટા ભાગના ઉમેદવારોની જાહેરાત કરી લીધી છે. ચૂંટણીમાં હવે બસ થોડા જ સમય બાકી છે ત્યારે છેલ્લે છેલ્લે જેને મોદીનું ગુજરાત કહેવામાં આવતું હતું તેવા ગુજરાતમાં જ મોદીએ વારંવાર હાજરી આપી પ્રચાર કરવાનો વારો આવ્યો છે. જે અંતર્ગત વડાપ્રધાન નરેન્દ્ર મોદી આજે ગુજરાતમાં ભૂજ, જસદણ, ધારીમાં વિવિધ સ્થળો પર જનસભા સંબોધીને ભાજપ માટે ચૂંટણી પ્રચાર કરશે. ઉલ્લેખનીય છે કે નરેન્દ્ર મોદીની આ જનસભા રાજકારણની દ્રષ્ટ્રીએ ખાસ જોવા જેવી હશે. કારણ કે આ વખતે રાહુલ ગાંધી તેમની પર અનેક આક્ષેપ કર્યા છે જેનો જવાબ પીએમ મોદી તેમની આ જનસભામાં આપે તેવી સંભાવના રહેલી છે.